Na temelju članka 47. Statuta Općine Rešetari (Službeni glasnik Općine Rešetari 2/09 i 1/13), Općinski Načelnik Općine Rešetari,donosi

**ODLUKU**

**o pomoći za nabavku udžbenika za učenike osnovne i srednje škole sa područja općine Rešetari u školskoj godini 2017/2018**

Članak 1.

Općina Rešetari će pomoći roditeljima, starateljima i/ili udomiteljima djece osnovnih i srednjih škola sa područja općine Rešetari za nabavku školskih udžbenika za školsku godinu 2017/2018 iz sredstava Proračuna Općine Rešetari.

Članak 2.

Pravo na pomoć iz prethodnog članka ove Odluke imaju roditelji, staratelji i/ili udomitelji djece osnovne i srednje škole koji imaju prebivalište na području općine Rešetarikojima su mjesečni neto prihodi kućanstva manji od 2.000,00 kn po članu obitelji uz ispunjenje uvjeta određenih ovom Odlukom.

Pravo na pomoć ostvarujuroditelji, staratelji i/ili udomitelji za treće i svako daljnje dijete u obitelji u kojoj troje djece pohađa osnovnu i/ili srednju školu i/ili redovno visoko obrazovanje.

Pravo na pomoć ostvaruje se za svako dijete koje pohađa osnovnu i/ili srednju školu, a kojem su oba roditelja nezaposlena, odnosno samohrani roditelj, staratelj ili udomitelj.

Pravo na pomoć ostvaruje se za svako dijete koje pohađa osnovnu i/ili srednju školu a čiji roditelji, staratelji ili udomitelji ostvaruju pravo zajamčene minimalne naknade mjesno nadležnog Centra za socijalnu skrb.

Članak 3.

 Krajnji rok za predaju zahtjeva radi ostvarenja prava na novčanu pomoć u kupnji udžbenika je 15. rujna 2015. godine.

Članak 4.

Određuje se visina sredstava novčane pomoći radi sufinanciranja po učeniku i to:

- za učenike od 1 – 4 razreda ……………. 300,00 kn

- za učenike od 5 – 8 razreda …………… 500,00 kn

-za učenike srednje škole ………………. 700,00 kn

Članak 5.

Za ostvarivanje prava na pomoć iz prethodnog članka ovog članka roditelji, staratelji i/ili udomitelji podnose zahtjev kojega preuzimaju sa internetske stranice [www.resetari.hr](http://www.resetari.hr) ili u Jedinstvenom upravnom odijelu Općine Rešetari.

Popunjeni zahtjev sa priloženim dokumentima predaje se u Općinu Rešetari radnim danom od 7:00 do 15:00 sati do uključivo 15. rujna 2017. godine.

 Osim navedenog u prethodnom stavku, zahtjev se može predati i e-mailom na: opcina-resetari@sb.t-com.hr uz skeniranje dokumenata u prilogu.

 O ostvarivanju ili neostvarivanju prava iz ove Odluke te o načinu preuzimanja pomoći podnositelji će se informirati telefonom ili e-mailom ako su zahtjev podnijeli e-mailom.

Članak 6.

Kako bi ostvarili pomoć u nabavci školskih udžbenika podnositelji zahtjeva moraju imati podmirene sve obaveze prema Općini Rešetari.

Članak 7.

Pravo za pomoć za nabavku udžbenika nemaju oni roditelji, staratelji i/ili udomitelji koji pomoć u nabavi školskih udžbenika ostvaruju sa drugog osnova.

Članka 8.

 Rješenja i cjelokupni popis roditelja za učenike koji ostvaruju pravo na sufinanciranje troškova udžbenika provest će Jedinstveni upravni odjel Općine Rešetari uz odobrenje načelnika.

Članak 9.

Ova odluka stupa na snagu danom donošenja, a objavit će se u „Službenom glasniku općine Rešetari.

Ova odluka će se objaviti i na internetskim stranicama [www.resetari.hr](http://www.resetari.hr)

KLASA: 022-010/17-01/

URBROJ:2178/22-17-01

Rešetari, 25.08.2017.

 NAČELNIK OPĆINE:

 Zlatko Aga